_:naaba92c4efd947daba50d1ed196ef764xb0
<http://schema.org/description>
"भारत ख़ुद को कृषि प्रधान देश कहता है. अफ़सोस, अपने ही देश में किसान इस वक़्त सड़कों पर है. केंद्र सरकार के तीन नए कृषि कानून के विरोध में देश भर के किसान विरोध कर रहे हैं. लगभग 40 दिनों से यह लोग दिल्ली के सिंघु बॉर्डर पर डेरा जमाये हुए हैं. इनमें से अधिकतर किसान पंजाब, हरियाणा से हैं. जबकि यूपी, बिहार से भी कुछ संख्या में किसान यहां पहुंचे हैं.इस मुद्दे पर लोगों की अपनी -अपनी राय है, कई लोग किसानों के साथ खड़े हैं, कईयों को सरकार का फ़ैसला सही लगता. लेकिन, किसान आंदोलन ने कई ऐसे लोगों तक उनके मुद्दे को पहुंचाया है, जो अभी तक किसानों से जुड़ी ख़बर से ताल्लुक नहीं रखते थे. ख़ास कर बड़े शहरों में रहने वाले लोग, जिन्हें यह नहीं पता था कि खेती होती कैसे है. इस पूरी बहस में यह बात कई बार चर्चा में आई कि किसान की कमाई कितनी होती है? भारत में एक किसान कितना कमाता है?                        Reuters क्या किसान की कमाई का ताल्लुक सीधे हमारी जेब से है/ खाने-पीने की चीज़ों में बढ़ोतरी के वक़्त हमारी जेब पर असर तो पड़ता है, लेकिन क्या यह पैसा सीधे किसान तक पहुंचता है? सच्चाई यह है कि किसानों को उनकी कमाई का बहुत कम दाम मिलता है. भारत में लगभाग 58% लोगों की आजीविका खेती से होती है. इन सभी की मासिक आय 6400 रुपये तक है. अब जिस तरह से फल-सब्ज़ी और अनाज का दाम बढ़ रहा है, इस बात कर यकीन करना मुश्किल होता है कि एक किसने महीने भर में सिर्फ़ 6-7 हज़ार रुपये ही कमा पाता है.अपना सामान कैसे बेचते हैं किसान?                         BCCLकिसान अपनी फ़सल बेचने के लिए बिचौलियों का सहारा लेते हैं. यह प्राइवेट ट्रेडर किसान का माल मंडी तक लेकर आने की ज़िम्मेदारी लेते हैं. इसके बदले में  वो किसानों से मोटी रकम वसूलते हैं. यानी अपनी फ़सल पर प्रॉफ़िट होने से पहले ही, उसे मार्किट तक पहुंचाने के लिए किसान को पैसे देने पड़ते हैं.   इन बिचौलियों के अलावा किसान खरीद एजेंसी को भी अपना माल बेचते हैं. यहीं से उन्हें MSP यानि अपनी फ़सल पर न्यूनतम समर्थन मूल्य मिलता है. नेशनल सैंपल सर्वे के अनुसार, देश के 50 प्रतिशत से ज़्यादा किसान इस वक़्त क़र्ज़ में डूबे हैं. इसी सर्वे के अनुसार, 26 प्रतिशत किसान लेनदारों से पैसे लेते हैं और बाकी 42 परसेंट सीधे बैंक से लोन उठाते हैं. यह क़र्ज़ 1-2 परसेंट नहीं बल्कि लाखों में होता है. इसी सर्वे के हिसाब से एक किसान पर लगभग 45 हज़ार तक का लोन है. उसकी कमाई और लोन को मिल लिया जाए, तो उसे एक महीने में सिर्फ़ 4 से 6 हज़ार की कमाई होती है. भारत में खेती पारम्परिक रूप से परिवार के सभी लोग करते हैं. यानी परिवार में और कोई आय का साधन नहीं होता. अब अगर एक परिवार 5 लोगों का भी है, तो 6 हज़ार रुपयों में उनका क्या गुज़ारा होगा? इस वक़्त हमारे देश में 3 में से 2 किसान अपने परिवार का पेट भरने में सक्षम नहीं हैं. किसान आत्महत्या अपने आप में एक गंभीर मुद्दा है.                         AFPइस समय केंद्र सरकार ने 2022 तक किसानों की आय दोगुनी करने के लिए एक कमिटी का गठन किया था. इसी कमिटी में पाया गया कि खाने की चीज़ों का होलसेल दाम, उन पर लगने वाली लागत से भी कम था. यानी जिस फ़सल को उगाने में किसान ने पैसा लगाया था, उसे मार्केट में उसकी कीमत से भी कम पैसा मिला। यह सर्वे  1980 के समय का था, लेकिन उस समय मूलयवृद्धि का कारण खाद, कीटनाशक की कीमतों में वृद्धि थी. अब 2008-09 से लगभग सभी चीज़ों के दाम में बढ़ौतरी हुई है. जो कहीं न कहीं यह इशारा करता है कि ग्राहक भले ही चीज़ों पर ज़्यादा पैसे ख़र्च कर रहा है, लेकिन किसान तक इसका मूल्य नहीं पहुंच रहा. 2004 से 2014 तक किये गए एक सर्वे के अनुसार, इस देश कुछ किसानों को छोड़ कर बाकी किसानों को कोई मुनाफ़ा नहीं हो रहा.  "
<https://www.indiatimes.com/hindi/india-news/how-much-does-an-indian-farmer-earn-531124.html>